Source: https://www.riigiteataja.ee/akt/73330
Timestamp: 2020-08-13 06:29:16+00:00
Document Index: 5081540

Matched Legal Cases: ['§ 7', '§ 37', '§ 1', '§ 222', '§ 2', '§ 3']

Vabariigi Valitsuse 26. jaanuari 1999. a määruse nr 38 «Eluruumidele esitatavate nõuete ja üüri arvestamise korra kinnitamine» muutmine – Riigi Teataja
Vabariigi Valitsuse 26. jaanuari 1999. a määruse nr 38 «Eluruumidele esitatavate nõuete ja üüri arvestamise korra kinnitamine» muutmine
Vastu võetud 11.12.2001 nr 390
Määrus kehtestatakse «Elamuseaduse» (RT 1992, 17, 254; RT I 1998, 71, 1199; 2000, 88, 576; 2001, 85, 509) § 7 lõike 1 punkti 2 ja § 37 lõike 2 alusel.
Vabariigi Valitsuse 26. jaanuari 1999. a määruses nr 38 «Eluruumidele esitatavate nõuete ja üüri arvestamise korra kinnitamine» (RT I 1999, 9, 138; 2000, 66, 427; 2001, 67, 403) tehakse järgmised muudatused:
§ 1. Määrust täiendatakse punktiga 21 järgmises sõnastuses:
« 21. Sotsiaalhoolekande seaduse (RT I 1995, 21, 323; 1996, 49, 953; 1997, 35, 538; 77, 1309; 2000, 33, 198; 2001, 85, 509) § 222 lõikes 6 sätestatud toimetulekutoetuse määramisel võetakse normpinnana arvesse eluruumi üldpind, kui eluruumi tubade arv on võrdne selles eluruumis alaliselt elavate inimeste arvuga ja eluruumi üldpind on sotsiaalselt põhjendatud normist suurem. Eluruumis üksinda elavatele pensionäridele võib toimetulekutoetuse määramisel arvestada normpinnaks kuni 51 m2.»
§ 2. Määruse punkti 1 alapunktiga 2 kinnitatud «Üüri arvestamise korra» punkt 7 sõnastatakse järgmiselt:
« 7. Lisaks üürile eluruumi kasutamise eest peab üürnik tasuma veevarustuse, kanalisatsiooniteenuste ning soojusvarustuseks vajaliku soojusenergia eest, tarbitud elektrienergia ja majapidamisgaasi eest, katma üürileandja maamaksukulud ulatuses, mis vastab üürniku maakasutusele, ja tasuma hoonekindlustusest üürilepingu esemeks olevatele ruumidele vastava osa.»
§ 3. Määrus jõustub 1. jaanuaril 2002. a.
Majandusminister Henrik HOLOLEI